
Καθορισμός του τρόπου λειτουργίας του Κρατικού Λα¬ 
χείου Κοινωνικής Αντίληψης της εικοστής εβδόμης 
(27ης) Έκδοσης αυτού, έτους 1993. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3 (παρ. 3) και 4 του από 10 
Ιουλίου 1929 Διατάγματος «περί καθορισμού του τρόπου 
διοικήσεως και λειτουργίας του Λαχείου του Εθνικού Στό¬ 


λου και των Αρχαιοτήτων της Ελλάδος». 

2. Τις διατάξεις του άρθρου 4 του Α.Ν. 339/1936 «περί 
Κρατικών Λαχείων». 

3. Τις διατάξεις του άρθρου 4 του Α.Ν. 2038/1939 
«περί τροποποιήσεως των διατάξεων των Κρατικών Λα¬ 
χείων». 

4. Τις διατάξεις της παρ. 3 του άρθρου μόνου του Α.Ν. 
143/1967 «ΦΕΚ 165/1967, τ.Α'), περί συστάσεως Ειδι¬ 
κού Λαχείου υπέρ Κοινωνικής Αντίληψης». 

5. Το σχέδιο προγράμματος λειτουργίας του Κρακτικού 
Λαχείου Κοινωνικής Αντίληψης του έτους 1993 που 
εγκρίθηκε από την Επιτροπή Διοίκησης Κρακτικών Λα¬ 
χείων, στις συνεδριάσεις στις 12.7.93, 30.8.93, και 
20.9.93. 

6. Την κοινή απόφαση Πρωθυπουργού και Υπουργού 
Οικονομικών αριθ. Γ.Υ. 5246/14.10.1993 (ΦΕΚ 829/Β/ 
20.10.1993) «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

7. Το γεγονός ότι δεν δημιουργείται δαπάνη για τον κρα¬ 
τικό προϋπολογισμό, αποφασίζουμε: 

Εγκρίνουμε το πρόγραμμα λειτουργίας του Κρακτικού 
Λαχείου Κοινωνικής Αντίληψης του έτους 1993, που 
εγκρίθηκε από την Επιτροπή Διοίκησης Κρακιτκών Λα¬ 
χείων και έχει ως ακολούθως: 

1. Έκδοση του Λαχείου. 

Για την ΚΖ' (27η) Έκδοση του Κρατικού Λαχείου Κοινω¬ 
νικής Αντίληψης θα εκτυπωθούν ενενήντα (90) σειρές 
Λαχείων ή και όσες περισσότερες θα απαιτηθούν, από 
εκατό χιλιάδες (100.000) λαχεία η κάθε σειρά. Από τις 
σειρές που θα τυπωθούν θα κυκλοφορήσουν μόνον όσες, 
ανάλογα με τη ζήτηση, θα κρίνονται αναγκαίες. 

Η κλήρωση θα διενεργηθε! δημόσια ενώπιον της Επιτρ. 
Διοίκησης Κρατικών Λαχείων την 31 η Δεκεμβρίου, ημέρα 
Παρασκευή και ώρα 2 μ.μ. στην Αίθουσα Κληρώσεων της 
Δ/νσης Κρατικών Λαχείων. 

2. Αριθμός γραμματίων του Λαχείου. 

Τα γραμμάτια του Λαχείου θα φέρουν αριθμούς από 1 
ως 100.000 

3. Τα χρακτηριστικά των γραμματίων του Λαχείου: 

Τα γραμμάτια του Λαχείου στη μία όψη τους θα φέρουν, 

εκτός από τον αριθμό τους το έμβλημα του κράτους, τον 
τίτλο του λαχείου, την ημερομηνία Έκδοσης, αύξοντα 
αριθμό της Έκδοσης, την ημερομηνία κλήρωσης, τη σειρά 
στην οποία ανήκουν, την προθεσμία μέσα στην οποία πρέ¬ 
πει να εμφανισθούν για πληρωμή των κερδών, την τιμή 
πώλησης, καθώς και τις υπογραφές του Υπουργού των Οι- 

κονομικών και του Διευθυντή, της Δ/νσης Κρατικών Λα¬ 
χείων. Στην άλλη όψη τους θα φέρουν εκυπωμένα κείμενα 
σχετικά με τους λαχνούς, καθώς και τον προορισμό του 
Λαχείου. 

Στο συνεκτυπούμενο στέλεχος εκτυπώνονται τα απα¬ 
ραίτητα διακριτικά στοιχεία του γραμματίου. 

4. Πώληση των γραμματίων του Λαχείου: 

Η πώληση των γραμματίων του Λαχείου ενεργείται σε 
ποσότητες των πενήντα (50) γραμματίων, καθώς και σε 
πολλαπλάσια του αριθμού αυτού ως κατωτέρω: 

Α) Με μετρητά: Από το Ταμείο της Δ/νσης Κρατικών 
Λαχείων σε όλους. 

Β) Με πίστωση σε: 

α) Πράκτορες του Εθνικού Λαχείου, βάσει εγγυητικής 
επιστολής Τράπεζας, ή γραμματίου του Ταμείου Παρακα¬ 
ταθηκών και Δανείων για παρακατάθεση υπέρ της Δ/νσης 
Κρατικών Λαχείων ομολόγων του Δημοσίου που να καλύ¬ 
πτουν την αξία των γραμματίων. 

β) Λαχειοπώλες, βάσει εγγυητικής επιστολής Τράπε¬ 
ζας, ή γραμματίου του Ταμείου Παρακαταθηκών και Δα¬ 
νείων για παρακατάθεση υπέρ της Δ/νσης Κρατικών Λα¬ 
χείων ομολόγων του Δημοσίου, που να καλύπτουν την αξία 
των γραμματίων. 

γ) Τράπεζες και Δ.Ο.Υ. μετά από αίτησή τους. 

Τα γραμμάτια που θα πουληθούν με πίστωση πρέπει να 
εξοφληθούν το αργότερο μέχρι 31 Ιανουάριου 1994. 

5. Τιμή πώλησης των γραμματίων του Λαχείου: 

Η τιμή πώλησης κάθε γραμματίου ορίζεται σε χίλιες 
(1.000) δρχ. 

6. Παρεχόμενη προμήθεια: 

Σε όσους αγοράζουν γραμμάτια του Λαχείου για μετα¬ 
πώληση παρέχεται προμήθεια η οποία ορίζεται, γενικά, σε 
ποσοστό 12% επί της ονομαστικής αξίας των αγοραζομέ- 
νων γραμματίων. 

Επίσης χορηγείται πρόσθετη προμήθεια επί της ονομα¬ 
στικής αξίας των αγοραζομένων γραμματίων σε πράκτο¬ 
ρες και λαχειοπώλες, που θα αγοράζουν από τη ΔΚΛ πο¬ 
σότητα λαχείων άνω των 30.000 γραμματίων και μόνο για 
την επιπλέον ποσότητα του ορίου αυτού. 

Η πρόσθετη προμήθεια εξαρτάται από τις συνολικές 
πωλήσεις λαχείων της ΔΚΛ και χορηγείται σύμφωνα με 
την παρακάτω κλίμακα. 

Για συνολικές πωλήσεις μέχρι και 60 σειρές χορηγείται 
πρόσθετη προμήθεια 1,5% για το κλιμάκιο πωλήσεων από 
61 μέχρι και 80 σειρών χορηγείται πρόσθετη προμήθεια 
2% και μόνο για τις είκοσι σειρές, για πωλήσεις άνω των 
80 σειρών χορηγείται πρόσθετη προμήθεια 2,5% και μόνο 
για την επιπλέον ποσότητα του ορίου αυτού. 

7. Βασικά κέρδη γενικής κλήρωσης. 

Στα βασικά είδη γενικής κλήρωσης μετέχουν τα γραμ¬ 
μάτια όλων των σειρών που κυκλοφόρησαν και κερδίζουν 
από αυτά δεκαεννέα (19), ως ακολούθως: 


ΛΑΧΝΟΙ 


ΚΕΡΔΗ ΛΑΧΝΩΝ 

ΣΥΝΟΛΟ ΚΕΡΔΩΝ 

1 

X 

500.000.000 

500.000.000 

2 

X 

100.000.000 

200.000.000 

2 

X 

50.000.000 

100.000.000 

2 

X 

20.000.000 

40.000.000 

12 

X 

10.000.000 

120.000.000 

19 


Σύνολο 

960.000.000 


Ήτοι σύνολο βασικών κερδών γενικής κλήρωσης 
960.000.000 δρχ. 

8. Πρόσθετα κέρδη γενικής κλήρωσης: 


Στα πρόσθετα κέρδη της γενικής κλήρωσης μετέχουν 
όλα τα γραμμάτια, ανεξάρτητα από σειρά, και αυτά κερδί¬ 
ζουν: 

α) Από 2.000.000 δραχμές, όλα τα γραμμάτια στις άλλες 
σειρές που έχουν τον ίδιο αριθμό με αυτόν που κληρώθηκε 
πρώτος στη γενική κλήρωση και κέρδισε 500.000.000 
δραχμές. 

β) Από Τ.000.000 δραχμές, όλα τα γραμμάτια στις άλ¬ 
λες σειρές που-έχουν τους ίδιους αριθμούς με αυτούς που 
κληρώθηκαν δεύτερος και τρίτος στη γενική κλήρωση και 
κέρδισαν από 100.000.000 δραχμές. 

γ) Από 500.000 δρχ. όλα τα γραμμάτια στις άλλες σει¬ 
ρές που έχουν τους ίδιους αριθμούς με τον τέταρτο και 
πέμπτο λαχνό της Γ ενικής κλήρωσης που κερδίζουν από 
50.000.000 δρχ. 

δ) Από 200.000 δρχ. όλα τα γραμμάτια στις άλλες σει¬ 
ρές που έχουν τους ίδιους αριθμούς με τους υπόλοιπους 
14 λαχνούς της Γ ενικής κλήρωσης. 

Εφόσον τα διανεμόμενα τελικά κέρδη υπολείπονται του 
κατωτάτου ορίου, όπως τούτο ορίζεται στην παράγραφο 
10 της παρούσας, τότε το Υπολειπόμενο ποσό χωρίζεται 
σε λαχνούς ανά 100.000.000 (εφόσον το ποσό υπερβαί¬ 
νει τα 100.000.000) και το υπολειπόμενο ποσό που πε¬ 
ρισσεύει και κληρώνονται τόσοι Λαχνοί όσοι δημιουργού- 
νται από την ως άνω κατανομή με τα αναλογούντα πρό¬ 
σθετα κέρδη τους ανά σειρά και μέχρι να συμπληρωθεί το 
ως άνω ποσοστό. 

9. Βασικά κέρδη κάθε σειράς: 

Στα βασικά κέρδη μετέχουν όλα τα γραμμάτια κάθε σει¬ 
ράς και κερδίζουν από αυτά είκοσι (20) γραμμάτια, ως 
ακολούθως: 


ΛΑΧΝΟΙ 


ΚΕΡΔΗ ΚΑΤΑ ΛΑΧΝΟ 

ΣΥΝΟΛΟ ΚΕΡΔΩΝ 

1 

X 

10.000.000 

10.000.000 

1 

X 

5.000.000 

5.000.000 

1 

X 

1.000.000 

1.000.000 

1 

X 

• 500.000 

500.000 

3 

X 

400.000 

1.200.000 

13 

X 

300.000 

3.900.000 

20 



21.600.000 


Επίσης κερδίζουν από 2.000 δρχ. όλα τα γραμμάτια 
ανεξάρτητα από σειρά που οι αριθμοί τους έχουν τα δύο 
τελευταία ψηφία όμοια με τα δύο τελευταία ψηφία του 
πρώτου, δεύτερου και τρίτου Λαχνού της γενικής κλήρω¬ 
σης και του πρώτου Λαχνού των βασικών κερδών κάθε 
σειράς. 

Σε περίπτωση που τα δύο τελευταία ψηφία είναι ίδια σε 
δύο από τους πιο πάνω λαχνούς ο λαχνός κερδίζει το ποσό 
των 4.000 δρχ. 

10. Διανεμητέα κέρδη: 

Τα ποσά που θα διατεθούν για λαχνούς δεν μπορεί να 
είναι λιγότερα από το ποσοστό 53% των ακαθαρίστων ει¬ 
σπράξεων του λαχείου. 

11. Τρόπος κλήρωσης: 

Πρώτα ενεργείται η κλήρωση των κερδών της Γ ενικής 
κλήρωσης και στη συνέχεια η κλήρωση των κερδών κάθε 
σειράς, ως κατωτέρω: 

Α - ΓΕΝΙΚΗ ΚΛΗΡΩΣΗ 

Χρησιμοποιείται ηλεκτρονική κληρωτίδα με πέντε (5) 
καλάθια που μπορούν να περιστρέφονται σε ομοκεντρικό 
άξονα. Σε καθένα από τα πέντε καλάθια, παρουσία της 
ΕΔΚΛ και δημόσια ρίχνονται δέκα σφαιρίδια, στο εσωτε¬ 
ρικό καθενός των οποίων βρίσκεται γραμμένος ένας μο- 

νοψήφιος αριθμός, από το 0 έως το 9, που δεν είναι ορα¬ 
τός εξωτερικά. 

Μέσα σε μία άλλη χειροκίνητη κληρωτίδα ρίχνονται κλή¬ 
ροι τόσοι όσες οι σειρές που πουλήθηκαν, οε καθένα των 
οποίων είναι γραμμένος ένας αριθμός αντίστοιχος της σει¬ 
ράς που πουλήθηκε. 

Μετά από αυτά, περιστρέφονται και οι δύο κληρωτίδες 
(ηλεκτροκίνητη και χειροκίνητη) και μόλις σταματήσουν, 
τα σφαιρίδια που μπήκαν τυχαία στο θαλαμίσκο κάθε κα¬ 
λαθιού της ηλεκτροκίνητης κληρωτίδας απελευθερώνο¬ 
νται με κατάλληλο τρόπο, ενώ παράλληλα εξάγεται ένας 
από τους κλήρους που βρίσκεται μέσα στη χειροκίνητη 
κληρωτίδα. 

Τα σφαιρίδια που απελευθερώθηκαν από την ηλεκτρο¬ 
κίνητη κληρωτίδα ανοίγονται και φανερώνουν τους αριθ¬ 
μούς, οι οποίοι είναι γραμμένοι μέσα σ' αυτά και οι οποίοι 
από τα αριστερά προς τα δεξιά, όπως φαίνονται από τη 
θέση των θεατών, σχηματίζουν ένα ενιαίο αριθμό. 

Ο κλήρος που εξάγεται από τη χειροκίνητη κληρωτίδα 
και στον οποίο έχει εκτυπωθεί τριψήφιος αριθμός καλύ¬ 
πτεται από το εξωτερικό του μέρος, από επίπεδο εξάρ¬ 
τημα και συρόμενος από τα αριστερά προς τα δεξιά απο¬ 
καλύπτει τον αριθμό αυτό, ενώ ωθούμενος, κατά την αντί¬ 
στροφη φορά τον καλύπτει. 

Ο αριθμός που σχηματίζεται από την ηλεκτροκίνητη 
κληρωτίδα προσδιορίζει τον αριθμό του γραμματίου που 
κερδίζει τον Α' λαχνό (500.000.000), ενώ ο αριθμός που 
είναι γραμμένος στον κλήρο που βγήκε από τη χειροκίνητη 
κληρωτίδα προσδιορίζει τη σειρά στην οποία ανήκει ο 
αριθμός που κερδίζει. Μετά την κλήρωση του λαχνού αυ¬ 
τού, κερδίζουν αυτομάτως το δεύτερο και τρίτο λαχνό, χω¬ 
ρίς να κληρωθούν, οι δύο αριθμοί που έχουν διαφορά +3 
και -3 από τον αριθμό Α' Λαχνού και ανήκουν στην ίδια 
σειρά (ΤΡΙΔΥΜΟΣ ΛΑΧΝΟΣ). 

Στη συνέχεια, κατά τον ίδιο τρόπο κλήρωσης προσδιορί¬ 
ζεται το γραμμάτιο το οποίο θα κερδίσει τον τέταρτο, τον 
πέμπτο κ.λπ. λαχνό, μέχρι να εξαντληθούν οι 19 λαχνοί 
που αναφέρονται στην παρ. 7 της παρούσας και τους πρό¬ 
σθετους λαχνούς εφόσον θα υπάρχει υπολειπόμενο ποσό 
κερδών, καθώς και των αντίστοιχων λαχνών της παρ. 8 της 
παρούσας. 

Με απόφαση της ΕΔΚΛ θα καθορισθεί επίσης το ποσό 
που θα κερδίζουν οι ίδιοι αριθμοί των πρόσθετων λαχνών 
στις άλλες σειρές. 

Τα σφαιρίδια που απελευθερώνονται από την ηλεκτρο¬ 
κίνητη κληρωτίδα, καθώς και οι κλήροι που εξάγονται από 
τη χειροκίνητη, επαναρίχνονται σ’ αυτές πριν το σχηματι¬ 
σμό του δεύτερου, τρίτου κ.λπ. αριθμών. 

Αν για οποιοδήποτε λόγο, η κίνηση της κληρωτίδας με 
ηλεκτρισμό και η εξαγωγή σφαιριδίου είναι αδύνατη, οι 
σχετικές ενέργειες γίνονται με τους χειροκίνητους μο¬ 
χλούς της κληρωτίδας αυτής. 

Β' ΕΙΔΙΚΗ ΚΛΗΡΩΣΗ 

Μετά τη γενική διενεργείται η Ειδική Κλήρωση, στην 
οποία μετέχουν όλα τα γραμμάτια, ανεξάρτητα από σειρά, 
τα οποία δεν κληρώθηκαν κατά τη γενική κλήρωση. 

Τα γραμμάτια που κατά τη γενική και ειδική κλήρωση 
κερδίζουν από 2.000 δρχ. το καθένα ως προς τη συμμε¬ 
τοχή τους στην κλήρωση που συνεχίζεται, δε θεωρούνται 
ότι κληρώθηκαν. 

Για τη φάση της κλήρωσης που συνεχίζεται χρησιμο¬ 
ποιούμε πάλι την ηλεκτροκίνητη κληρωτίδα και τα σφαιρί¬ 
δια που έχουν ριφθεί στα καλάθια της, προηγούμενα. 


Στη συνέχεια, τίθεται σε περιστροφική κίνηση η ηλε¬ 
κτροκίνητη κληρωτίδα και, όταν αυτή σταματήσει, εξάγο¬ 
νται, κατά τον τρόπο που περιγράφεται παραπάνω στην 
παρ. 11, τα σφαιρίδια που με τους αριθμούς που είναι 
γραμμένοι σ' αυτά σχηματίζουν τον αριθμό των γραμμα¬ 
τίων, τα οποία, ανεξάρτητα από σειρά, κερδίζουν τον Α' 
Λαχνό (10.000.000) των βασικών κερδών κάθε σειράς. 

Ακολούθως, κατά τον αυτό τρόπο, προσδιορίζεται το 
γραμμάτιο που θα κερδίσει το δεύτερο, τον τρίτο κ.λπ. λα¬ 
χνό, μέχρι να εξαντληθούν οι 20 λαχνοί που αναφέρονται 
στην παρ. 9 της παρούσας. Μετά την ανάγνωση των αριθ¬ 
μών των σφαιριδίων, αυτά, όπως και κατά τη γενική κλή¬ 
ρωση ξαναρίχνονται στο καλάθι από το οποίο βγήκαν. 

Εάν κατά τη διαδρομή, τόσο της γενικής όσο και της ει¬ 
δικής κλήρωσης, εξαχθεί αριθμός γραμματίου που κληρώ¬ 
θηκε ήδη, η κλήρωση επαναλαμβάνεται ως προς τον 
αριθμό. Επίσης, εάν σχηματισθεί ο αριθμός 00000 θεω¬ 
ρείται ότι κληρώθηκε ο αριθμός 100.000. 

Σε περίπτωση κατά την οποία ο λαχνός των βασικών 
κερδών της γενικής κλήρωσης κληρωθεί σε γραμμάτιο 
που δεν πουλήθηκε, η κλήρωση επαναλαμβάνεται ως 
προς τη σειρά. 

Η Δ/νση Κρατικών Λαχείων, πριν από την έναρξη της 
κλήρωσης καταθέτει στην Επιτροπή Διοίκησης Κρατικών 
Λαχείων πίνακα των γραμματίων του Λαχείου που δεν 
πουλήθηκαν. Ο πίνακας αυτός είναι υπογεγραμμένος από 
τους: Δ/ντή της Δ/νσης Κρατικών Λαχείων, Προϊστάμενο 
του Τμήματος Εποπτείας και Εσωτ. Ελέγχου και Προϊστά¬ 
μενο Γραμματείας της ίδιας Υπηρεσίας και θεωρημένος, 
πριν από την έναρξη της κλήρωσης, από τον Πρόεδρο της 
Επιτροπής Διοίκησης Κρατ. Λαχείων. 

Όλα τα γραμμάτια που δεν πουλήθηκαν, εκτός από 
εκείνα τα οποία κερδίζουν -τυχόν- ποσά από τα πρό¬ 
σθετα κέρδη της γενικής και ειδικής κλήρωσης κάθε σει¬ 
ράς, μετά την κλήρωση καταστρέφονται με φωτιά ή με 
πολτοποίηση. Για την καταστροφή συντάσσεται σχετικό 
πρωτόκολλο, το οποίο υπογράφεται από το Δ/ντή της Δ/ 
νσης Κρατικών Λαχείων, τον Προϊστάμενο του Τμήματος 
Εποπτείας και Εσωτ. Ελέγχου και τον Προϊστάμενο Γ ραμ¬ 
ματείας της Υπηρεσίας. 

Οι αριθμοί που κερδίζουν, οι σειρές και τα αντίστοιχα 
ποσά των βασικών κερδών και των πρόσθετων κερδών: α) 
της γενικής κλήρωσης, και β) της κλήρωσης κάθε σειράς, 
εκφωνούνται από υπαλλήλους της Δ/νσης Κρατικών Λα¬ 
χείων και καταγράφονται σε αριθμημένα τεμάχια χάρ¬ 
του. 

Τα αποτελέσματα των κληρώσεων, τα οποία θα διεξα- 
χθούν ως ανωτέρω, καταχωρούνται από το Γραμματέα της 
Επιτροπής Διοίκησης, σε πρωτόκολλο, που υπογράφεται 
απ’ αυτόν και από τα μέλη και τον Πρόεδρο της Επιτροπής 
Διοίκησης, ο οποίος παραβρίσκεται στις κληρώσεις. 

Με βάση το πρωτόκολλο αυτό εκδίδεται από τη Δ/νση 
Κρατικών Λαχείων ο επίσημος πίνακας κερδών, με τον 
οποίο -αποκλειστικά- ενεργούνται οι πληρωμές των κερ¬ 
δών. 

12. Πληρωμή των κερδών: 

Τα κέρδη, στα οποία επιβάλλεται φόρος 10% μετά την 
αφαίρεση αφορολόγητου ποσού 25.000 δρχ. κατά λαχνό 
καταβάλλονται βάσει του επίσημου πίνακα κερδών, μόνο 
με την εμφάνιση και παράδοση στα Ταμεία της Δ/νσης 
Κρατ. Λαχείων του ίδιου του γραμματίου που κέρδισε και 
μετά την εξακρίβωση της γνησιότητάς του. 

Σε περίπτωση πολλαπλού κέρδους, καταβάλλεται μόνο 
το μεγαλύτερο κέρδος. 

13. Παραγραφή: 

Το δικαίωμα για είσπραξη κέρδους παραγράφεται μετά 
την πάροδο έξι (6) μηνών από την ημέρα της κλήρωσης. Τα 
κέρδη που παραγράφονται περιέρχονται στο Δημόσιο και 
διαθέτονται κατά το νόμο. 

14. Γενικά Έξοδα: 

Τα έξοδα κάθε μορφής, ήτοι εκτύπωσης, διαφήμισης, 
διανομής, διαχείρισης κ.λπ. καθορίζονται με απόφαση της 
Επιτροπής Διοίκησης Κρατικών Λαχείων. 

15. Νομικές σχέσεις προς το Λαχείο: 

Η Δ/νση Κρατικών Λαχείων δεν φέρει καμία ευθύνη για 
γεγονότα που δεν προβλέπονται από την απόφαση αυτή ή 
για πράξεις ή παραλείψεις των πωλητών των λαχείων που 
έγιναν κατά παράβαση αυτής. 

Η τυχόν αναγραφή επί του γραμματίου ονόματος ή ονο¬ 
μάτων, σε ένδειξη ιδιοκτησίας, ή συνιδιοκτησίας, δεν έχει 
ισχύ απέναντι στη Δ/νση Κρατικών Λαχείων. 

Γραμμάτια του λαχείου μπορεί να στέλνονται, μετά από 
αίτηση των ενδιαφερομένων, και ταχυδρομικώς ή και με 
άλλο τρόπο, σε βάρος και κίνδυνο των αιτούντων. 

Γ ραμμάτια που πουλήθηκαν δεν γίνονται δεκτά για επι¬ 
στροφή. 

Τα δημόσια Ταμεία μπορούν να επιστρέφουν γραμμάτια 
του λαχείου μέχρι ποσοστού 10% της τελευταίας παραλα¬ 
βής εφόσον αυτά θα παραδοθούν ή θα περιέλθουν απο¬ 
δειγμένα στη Δ/νση Κρατικών Λαχείων μέχρι το μεσημέρι 
της 21.12.1993. 

Η Δ/νση Κρατ. Λαχείων διατηρεί το δικαίωμα της δημο¬ 
σίευσης των ονομάτων, φωτογραφιών κ.λπ. στοιχείων των 
τυχερών. 

16. Διαχειριστικές και λογιστικές ενέργειες: 

Η Δ/νση Κρατικών Λαχείων, ως προς τις διαχειριστικές 
και λογιστικές ενέργειες, πρέπει να ακολουθεί όσα ισχύ¬ 
ουν για το Λαϊκό Λαχείο. 

Κάθε θέμα σχετικά με το Κρατικό Λαχείο Κοινωνικής 
Αντίληψης, που δεν προβλέπεται από την απόφαση αυτή, 
ρυθμίζεται με απόφαση της Επίτ. Διοίκ. Κρατ. Λαχείων. 

17. Ημερομηνία κυκλοφορίας των γραμματίων του Λα¬ 
χείου: 

Ημερομηνία κυκλοφορίας των γραμματίων ορίζεται η 8η 
Νοεμβρίου 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1993 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΔΗΜ. ΓΕΩΡΓΑΚΟΠΟΥΛΟΣ Δ. ΚΡΕΜΑΣΤΙΝΟΣ 

-Φ- 

Αρίθ. 32827 (2) 

Τροποποίηση της 30659/31.3.89 απόφασης Υπ. Εργα¬ 
σίας για τη χορήγηση «ειδικού βοηθήματος» στους 

αποφυλακιζομένους. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 22 του Ν. 1836/89 «προώ¬ 
θηση της αποσχόλησης και της επαγγελματικής κατάρτι¬ 
σης και άλλες διατάξεις» (ΦΕΚ Α 79). 

2. Την αρ. 30659/31.3.1989 απόφασή μας «Ειδικό 
εποχιακό βοήθημα προς ομοειδείς επαγ/κές κατηγορίες 
(εκτός των οικοδόμων) και ειδικό βοήθημα προς μεμονω¬ 
μένους ασφαλισμένους». 


3. Την αρ. 1567/93 απόφαση του Δ.Σ. του ΟΑΕΔ που 
μας υποβλήθηκε με το αρ. 117635/20.9.93 έγγραφο του 
Οργανισμού. 

4. Το γεγονός ότι δεν είναι δυνατόν να υπολογισθεί το 
ύψος της δαπάνης που θα προκληθεί διότι δεν υπάρχουν 
στοιχεία για τον αριθμό των αποφυλακιζομένων κατ' έτος, 
αποφασίζουμε: 

Τροποποιούμε την παρ. νΔ της αρ. 30659/31.3.89 
απόφασή μας, έτσι ώστε να μην απαιτείται, από την ημε¬ 
ρομηνία έκδοσης της παρούσας απόφασης, η προϋπό¬ 
θεση των 60 ημ/σθίων στην ασφάλιση της ανεργίας κατά 
τα πέντε προηγούμενα της έναρξης έκτισης της ποινής 
έτη, για τη χορήγηση του ειδικού βοηθήματος στους απο- 
φυλακιζομένους. 

Η απόφαση αυτή που κοινοποιείται για εκτέλεση να δη- 
μοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1993 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-Φ- 

Αριθ. Η/6612 (3) 

Αντικατάσταση μελών Διοικητικού Συμβουλίου Βαρβα- 
κείου Ιδρύματος. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το αριθ. 2562/31.8.1953 Ν. Δ/γμα «Περί συστάσεως 
Βαρβακείου Ιδρύματος». 

2. Τις διατάξεις του Ν. 725/1977 (ΦΕΚ 300) «περί σύν¬ 
θεσης του Διοικ. Συμβουλίου του Βαρβακείου Ιδρύματος 
και άλλων τινών διατάξεων». 

3. Την αριθ. Η/3218/18.9.1991 απόφασή μας «περί 
ορισμού μελών Διοικ. Συμβουλίου Βαρβακείου Ιδρύμα¬ 
τος». 

4. Τα αριθ. 558/6.5.93, 1245/21.10.93 και 2/16.9.93 
έγγραφα των Βαρβακείου Προτύπου Λυκείου, Βαρβα¬ 
κείου Προτύπου Γυμνασίου και Συλλόγου Γονέων Κηδε¬ 
μόνων μαθητών Βαρβακείου Πειραματικού Γυμνασίου 
αντίστοιχα. 

5. Τις αριθ. Η/2782/19.5.92 και Η/1119/5.2.93 τροπο- 
ποιητικές αποφάσεις μας, αποφασίζουμε: 

Τροποποιούμε τις αριθ. Η/3218/18.9.91, Η/2782/ 
19.5.92 και Η/1119/5.2.93 αποφάσεις μας και ορίζουμε 
νέα μέλη του Διοικητικού Συμβουλίου του Βαρβακείου 
Ιδρύματος τους εξής: 

Α. ΤΑΚΤΙΚΑ 

1. Γεωργόπουλο Γεώργιο, Διευθυντή του Βαρβακείου 
Πειραματικού Λυκείου, σε αντικατάσταση του Μπράβου 
Παναγιώτη. 

2. Μαργαρίτη Ιωάννη, Πρόεδρο του Συλλόγου Γονέων 
Κηδεμόνων μαθητών Βαρβακείου Πειραματικού Γ/σίου σε 
αντικατάσταση της Δημητρίου Ξένιας. 

Β. ΑΝΑΠΛΗΡΩΜΑΤΙΚΑ 

1. Ανδρούτσο Δημήτριο, καθηγητή κλάδου ΠΕ3 του 
Βαρβακείου Πειραματικού Γ υμνασίου, σε αντικατάσταση 
του Γεωργόπουλου Γεωργίου. 

2. Πουτεράκη Παν/τα, μέλος του Συλλόγου Γ ονέων Κη¬ 
δεμόνων μαθητών Βαρβακείου Πειραματικού Γ υμνασίου, 
σε αντικατάσταση του Μαργαρίτη Ιωάννη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. 15906 (4) 

Τροποποίηση Ο.Ε.Υ. Κοινότητας Περάματος Ν. Ρεθύ- 
μνης. 

Ο ΝΟΜΑΡΧΗΣ ΡΕΘΥΜΝΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 «Κώδι¬ 
κας καταστάσεως προσωπικού ΟΤΑ» όπως αυτές τροπο¬ 
ποιήθηκαν με τις όμοιες του άρθρου 26 του Ν. 1832/89 
«Τροποποίηση και συμπλήρωση της Νομοθεσίας για την 
Τοπική Αυτοδιοίκηση, την αποκέντρωση και άλλες διατά¬ 
ξεις». 

2. Τις όμοιες του Ν. 1586/86 «Βαθμολογική διάρθρωση 
των θέσεων του Δημοσίου, ΝΠΔΔ και ΟΤΑ και άλλες δια¬ 
τάξεις», καθώς και του Π.Δ. 37α/1987. 

3. Την 41 /93 απόφαση του Κοινοτικού Συμβουλίου Πε¬ 
ράματος που αφορά την οργάνωση σε αυτοτελές γραφείο 
των Υπηρεσιών της Κοινότητας Περάματος (τροποποίηση 
του Ο ΕΥ). 

4. Την αριθ. 3/8.9.93 γνωμοδότηση του Υπηρεσιακού 
Συμβουλίου του άρθρου 14 παρ. 9 του Ν. 1586/86, απο¬ 
φασίζουμε: 

Εγκρίνουμε την 41 /93 απόφαση του Κοινοτικού Συμ¬ 
βουλίου Περάματος, με την οποία οργανώνει την Υπηρε¬ 
σία της Κοινότητας σε αυτοτελές Γραφείο ως εξής: 

Οργανισμός Εσωτερικής Υπηρεσίας 
Κοινότητας Περάματος 

Άρθρο 1 

Η όλη Υπηρεσία της Κοινότητας αποτελείται από: 

1) Την Διοικητική και Οικονομική Υπηρεσία 

2) Την Υπηρεσία Καθαριότητας 

3) Την Υπηρεσία Ύδρευσης 

4) Την Υπηρεσία Άρδευσης 

Άρθρο 2 

1) Όλες οι παραπάνω υπηρεσίες διευθύνονται από τον 
Πρόεδρο της Κοινότητας. 

2) Προϊστάμενος των υπηρεσιών του άρθρου 1, τοποθε¬ 
τείται υπάλληλος του Κλάδου ΔΕΙ Διοικητικού με βαθμό 
Α', και σ£ περίπτωση που δεν υπάρχει με βαθμό Β'. 

Άρθρο 3 

Η οργανική σύνθεση και η διαβάθμιση του προσωπικού 
της Κοινότητας καθορίζονται ως κάτωθι: 

Οργανωτικό σχήμα - Αυτοτελές Γραφείο 

Κατηγορία ΔΕ 

1. Κλάδος ΔΕΙ Διοικητικού 

Δύο (2) θέσεις γραμματέα με βαθμούς Γ'-Α' 

2. Κλάδος ΔΕ29 Οδηγών αυτοκινήτων 

Μία (1) θέση οδηγού αυτ/του με βαθμούς Γ'-Α' 

Κατηγορία ΥΕ 

1. Κλάδος ΥΕ16 Εργαγών γενικά 

Μία (1) θέση εργάτη αποκομμιδής απορριμμάτων με 
! βαθμούς Δ'-Γ'. 


Άρθρο 4 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ποινές, τη λύση της υπαλληλικής σχέσης, την 
Ιατροφαρμακευτική και Νοσοκομειακή περίθαλψη, τα 
έξοδα κηδείας των μονίμων υπαλλήλων, που προβλέπο- 
νται στον οργανισμό, ρυθμίζονται από τις διατάξεις του Ν. 
1188/81 και των Διαταγμάτων που εκδίδονται σε εκτέ¬ 
λεση του Νόμου αυτού και των εκάστοτε ισχυουσών διατά¬ 
ξεων, για το προσωπικό των ΟΤΑ και των διατάξεων που 
αφορούν τους Δημοσίους υπαλλήλους. 

Άρθρο 5 

Αρμοδιότητες Υπηρεσιών 

Η αρμοδιότητα του αυτοτελούς γραφείου, ανάγεται στα 
παρακάτω: 

Α. Στην αρμοδιότητα του γραφείου του Γραμματέα της 
Κοινότητας, που θα τοποθετείται και ως προϊστάμενος, 
ανήκει η επιμέλεια κάθε Κοινοτικής υπόθεσης και πιο ει¬ 
δικά: 

1.0 χαρακτηρισμός όλης της εισερχόμενης αλληλογρα¬ 
φίας της Κοινότητας, απλής και επίσημης, μόλις την πα- 
ραλάβει από τον Πρόεδρο της Κοινότητας και η εισήγηση 
στον πρόεδρο των ενδεικνυομένων, επί τη βάσει των νομί¬ 
μων δυνατοτήτων. 

2. Οι εργασίες και αρμοδιότητες του Κοινοτικού Συμ¬ 
βουλίου, τήρηση των πρακτικών των συνεδριάσεων και 
των αποφάσεων αυτού, καθώς και η αντιγραφή των απο¬ 
φάσεων στο βιβλίο πρακτικών. . 

3. Η παρακολούθηση των υπηρεσιακής ικανότητας, της 
επίδοσης και της συμπεριφοράς όλων γενικά των υπαλλή¬ 
λων της Κοινότητας, και η εφαρμογή της Νομοθεσίας που 
κάθε φορά ισχύει για τους υπαλλήλους των ΟΤΑ. 

4. Κάθε υπηρεσιακή ενέργεια για διορισμούς, προαγω¬ 
γές, άδειες κλπ. των υπαλλήλων της Κοινότητας. 

5. Η έγκαιρη συγκέντρωση των στοιχείων για τη σύνταξη 
του πρ/σμού και απολογισμού της Κοινότητας. 

6. Η μέριμνα για τη σωστή λειτουργία όλων των υπηρε¬ 
σιών της Κοινότητας, η νόμιμη εκτέλεση των Κοινοτικών 
έργων και η επιμέλεια των προγραμμάτων τέλεσης εορτα¬ 
στικών εκδηλώσεων και δεξιώσεων της Κοινότητας. 

7. Η λογιστική υπηρεσία της Κοινότητας, η έκδοση των 
χρηματικών ενταλμάτων και η τήρηση όλων των βιβλίων 
που προβλέπονται στις περιπτώσεις αυτές. 

8. Η θεώρηση όλων των εισερχομένων και εξερχομένων 
εγγράφων της Κοινότητας και η διαπίστωση της σωστής 
διατύπωσης αυτών. 

9. Ακούει τα αιτήματα των πολιτών με προσοχή, δίνει τις 
διευκρινίσεις που πρέπει σ’ αυτούς, και εισηγείται στον 
Πρόεδρο και το Κ. Συμβούλιο τα αιτήματα των δημοτών. 

10. Είναι υπεύθυνος για τη φύλαξη της σφραγίδας και 
του αρχείου της Κοινότητας. 

Β. Στην αρμοδιότητα του Β' Γ ραμματέα της Κοινότητας 
ανήκει η επιμέλεια των εξής εργασιών, δηλαδή: 

1. Η παρακολούθηση της φορολογικής κλπ. νομοθε¬ 
σίας, η φροντίδα για την έγκαιρη εκμίσθωση των Κοινοτι¬ 
κών προσόδων και κτημάτων, καθώς και η ανελλιπής βε¬ 
βαίωση όλων των φόρων, τελών και δικαιωμάτων. 

2. Η τήρηση Μητρώου Αρρένων και Δημοτολογίου. 

3. Η έκδοση πιστοποιητικών προσωπικής και οικογε¬ 
νειακής κατάστασης των δημοτών. 

4. Η αναθεώρωηση των καταλόγων εκλογικών βιβλια¬ 
ρίων της Κοινότητας. 

5. Η ταξινόμηση της αλληλογραφίας και η τήρηση του 
αρχείου της Κοινότητας. 

6. Η δακτυλογράφηση της αλληλογραφίας της Κοινότη¬ 
τας και των πρακτικών του Κοιν. Συμβουλίου. 

7. Η τήρηση των μητρώων υποζυγών. 

8. Η τήρηση του πρωτοκόλλου αλληλογραφίας της Κοι¬ 
νότητας. 

9. Οι στατιστικής, στρατολογικής και γεωργικής «ρύ¬ 
σεως εργασίες της Κοινότητας, καθώς και η καταγραφή 
των ενδείξεων των υδρομετρητών. 

10. Η εκτέλεση κάθε βοηθητικής εργασίας που θα ανα¬ 
τίθεται από τον Πρ/νο της υπηρεσίας της Κοινότητας. 

Γ. Η αρμοδιότητα του εργάτη καθαριότητας ανάγεται 
στα παρακάτω: 

1. Η καθαριότητα των δρόμων, πλατειών και των εν γέ- 
νει κοινοχρήστων χώρων. 

2. Η περισυλλογή και αποκομμιδή των απορριμμάτων 
της Κοινότητας, στο χώρο απόρριψης με το αυτοκίνητο 
καθαριότητας. 

3. Κάθε άλλη υπηρεσία που του ανατίθεται, σχέση 
έχουσα με την υπηρεσία καθαριότητας καθώς και για τον 
καθαρισμό της υπηρεσίας υδρεύσεως, δεξαμενών, ως κάι 
εσωτερικού και εξωτερικού δικτύου ύδρευσης και άρδευ¬ 
σης. 

Δ. Η αρμοδιότητα του εργάτη - υδρονομέα, ανάγεται 
στα παρακάτω: 

1. Επιβλέπει και επιμελείται για τα υδραγωγεία και είναι 
υπεύθυνος να παρακολουθεί τα εσωτερικά και εξωτερικά 
δίκτυα ύδρευσης και άρδευσης της Κοινότητας και των 
συνοικισμών αυτής, διανομής νερών κλπ. 

2. Είναι υπεύθυνος για τη φύλαξη και κάθαρση των δε¬ 
ξαμενών, ως και για την διαπίστωση των παρουσιαζομένων 
βλαβών, τόσο στις συλλεκτήριες δεξαμενές, όσο και στο 
εσωτερικό και εξωτερικό δίκτυο ύδρευσης και άρδευσης, 
μεριμνά για την ταχεία επισκευή των εμφανιζομένων βλα¬ 
βών. 

3. Βοηθά την υπηρεσία της Κοινότητας στην κατα¬ 
γραφή των ενδείξεων των υδρομετρητών και στην επι¬ 
σκευή των υδρομετρητών. 

4. Εκτελεί δε κάθε άλλη υπηρεσία που του ανατίθεται 
νόμιμα, σχέση έχουσα με την υπηρεσία ύδρευσης και άρ¬ 
δευσης. 

Άρθρο 6 

Του προσωπικού της Κοινότητας προΐσταται ο Πρόε¬ 
δρος της Κοινότητας, και σε δεύτερο βαθμό ο Προϊστάμε¬ 
νος των Διοικητικών κλπ. Υπηρεσιών την οποία θέση θα 
καταλάβει ο υπηρετών υπάλληλος της Κοινότητας, Κατη¬ 
γορίας ΔΕΙ Διοικητικού με βαθμό Α', και αν δεν υπάρχει με 
βαθμό Β'. 

Άρθρο 7 

Ο Οργανισμός αυτός ισχύει από τη δημοσίευσή του στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 18 Οκτωβρίου 1993 

Η Νομαρχούσα Δ/ντρια Εσωτερικών 
Γ. ΜΠΡΑΧΟΥ 


Αριθ. Ε.Κ. 389 (5) 

Ίδρυση Α.Ε. διαχείρισης Αμοιβαίων Κεφαλαίων με την 
επωνυμία «ΑΝΩΝΥΜΗ ΕΤΑΙΡΙΑ ΔΙΑΧΕΙΡΙΣΕΩΣ ΑΜΟΙ¬ 
ΒΑΙΩΝ ΚΕΦΑΛΑΙΩΝ ΕΡΓΑΣΙΑΣ». 

(Απόφαση της 162ης/29.9.93 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το Ν. 1969/91 «Εταιρίες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγιάνσεως της Κεφαλαιαγοράς και άλλες διατάξεις». 

2. Το ερωτηματολόγιο το οποίο υπέβαλε συμπληρω¬ 
μένο η υπό σύσταση Εταιρία. 

’ 3. Την από 26.7.93 αίτηση της υπό σύσταση Εταιρίας. 

4. Την εισήγηση του Παν. Κυριακόπουλου, 
αποφασίζει ομόφωνα 

Παρέχει την άδεια για την ίδρυση της Εταιρίας «ΑΝΩ¬ 
ΝΥΜΗ ΕΤΑΙΡΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ ΚΕΦΑ¬ 
ΛΑΙΩΝ ΕΡΓΑΣΙΑΣ» με αρχικό μετοχικό κεφάλαιο 
50.000.000 δρχ. 

Σκοπός της Εταιρίας είναι η διαχείριση Αμοιβαίων Κε¬ 
φαλαίων σύμφωνα με τις διατάξεις του Ν. 1969/91. 

Το πρώτο Διοικητικό Συμβούλιο της Εταιρίας θα συ¬ 
γκροτηθεί από τους: 

1. Αντώνιο Μπίμπα 

2. Γεώργιο Μερικά 

3. Μιλτιάδη Δαμανάκη 

4. Κωνσταντίνο Βασιλακόπουλο 

5. Στυλιανό Παπαδερό 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-Φ- 

Αριθ. Ε.Κ. 710 (6) 

Παροχή αδείας για την αύξηση με δημόσια εγγραφή του 
μετοχικού κεφαλαίου της εταιρείας «ΘΕΜΕΛΙΟΔΟΜΗ 
Α.Ε.» με εισαγωγή των μετοχών της στο Χρηματιστήριο 
Αξιών Αθηνών. 

(Απόφαση της 164ης/19.10.93 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/20 «Περί 
Ανωνύμων Εταιρειών», όπως τροποποιήθηκε, συμπληρώ¬ 
θηκε και ισχύει σήμερα. 

2. Το άρθρο 3 παρ. 3 του Π.Δ. 350/85 «Περί καθορι¬ 
σμού των προϋποθέσεων εισαγωγής κινητών αξιών στο 
Χρηματιστήριο Αξιών Αθηνών». 

3. Την από 15.6.93 αίτηση της εταιρείας. 

4. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της 14.10.93 Συνεδρίασης του Δ.Σ. του Χρη¬ 
ματιστηρίου. 

5. Την εισήγηση του Νικ. Νιάρχου, αποφασίζει ομό¬ 
φωνα: 

Παρέχει την άδεια της στην εταιρεία «ΘΕΜΕΛΙΟΔΟΜΗ 
Α.Ε.» να καλύψει με δημόσια εγγραφή αύξηση του μετοχι¬ 
κού της κεφαλαίου συνολικής ονομαστικής αξίας 
206.000.000 δρχ. με την έκδοση 1.030.000 νέων κοινών 

ανωνύμων μετοχών ονομαστικής αξίας 200 δρχ. και τιμής 
διάθεσης 1.250 δρχ. ανά μετοχή. 

Τα συνολικά έσοδα με δημόσια εγγραφή θα ανέλθουν 
σε 1.287.500.000 δρχ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-φ- 

Αριθ. Ε.Κ. 708 (7) 

Παροχή αδείας για την αύξηση με δημόσια εγγραφή του 

μετοχικού κεφαλαίου της εταιρείας «ΠΡΟΟΔΕΥΤΙΚΗ 

Α.Τ.Ε.» με εισαγωγή των μετοχών της στο Χρηματιστή¬ 
ριο Αξιών Αθηνών. 

(Απόφαση της 164ης/19.10.93 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/20 «Περί 
Ανωνύμων Εταιρειών», όπως τροποποιήθηκε, συμπληρώ¬ 
θηκε και ισχύει σήμερα. 

2. Το άρθρο 3 παρ. 3 του Π.Δ. 350/85 «Περί καθορι¬ 
σμού των προϋποθέσεων εισαγωγής κινητών αξιών στο 
Χρηματιστήριο Αξιών Αθηνών». 

3. Την από 15.10.93 αίτηση της εταιρείας. 

4. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της 14.10.93 Συνεδρίασης του Δ.Σ. του Χρη¬ 
ματιστηρίου. 

5. Την εισήγηση του Νικ. Νιάρχου, αποφασίζει ομό¬ 
φωνα: 

Παρέχει την άδειά της στην εταιρεία «ΠΡΟΟΔΕΥΤΙΚΗ 
ΑΝΩΝΥΜΟ ΤΕΧΝΙΚΗ ΕΤΑΙΡΙΑ» να καλύψει με δημόσια 
εγγραφή αύξηση του μετοχικού της κεφαλαίου συνολικής 
ονομαστικής αξίας 117.500.000 δρχ. με την έκδοση 
940.000 νέων κοινών ανωνύμων μετοχών ονομαστικής 
αξίας 125 δρχ. και τιμής διάθεσης 2.000 δρχ. ανά μετοχή. 

Τα συνολικά έσοδα με δημόσια εγγραφή θα ανέλθουν 
σε 1.880.000.000 δρχ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-φ- 

Αριθ. Ε.Κ. 704 (8) 

Ορισμός του Βασιλείου Βαλασάκη Γ' Χρηματιστηριακού 
Εκπροσώπου της εταιρείας «ΕΙΙΗΟ8Ε0 Α.Χ.Ε.». 

(Απόφαση της 164ης/19.10.93 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 για την «Τροποποίηση της Νομοθε¬ 
σίας για τα Χρηματιστηριακά και άλλες διατάξεις». 


2. Τον Ν. 1969/91 «Περί Εταιρειών Επενδύσεων Χαρ¬ 
τοφυλακίου και Αμοιβαίων Κεφαλαίων». 

3. Τα αποτελέσματα του διαγωνισμού των υποψηφίων 
Χρηματιστηριακών Εκπροσώπων της 6-7 Ιουλίου 1992. 

4. Την απόφαση της 118ης/4.8.92/θέμα 9ο Συνεδρία¬ 
σης της Επιτροπής Κεφαλαιαγοράς για άδεια Χρηματιστη¬ 
ριακού Εκπροσώπου στον Βασίλειο Βαλασάκη. 

5. Την απόφαση της 28ης/27.12.89 Συνεδρίασης της 
Επιτροπής Κεφαλαιαγοράς για την ίδρυση της «ΕΙΙΒΟδΕΟ 
Α.Χ.Ε.». 

6. Την από 14.10.93 αίτηση της εταιρείας. 

7. Την εισήγηση της Αντ. Τζαρτζάνου, αποφασίζει ομό¬ 
φωνα: 

Εγκρίνει το διορισμό του Βασιλείου Βαλασάκη ως Γ' 
Χρηματιστηριακού Εκπροσώπου της εταιρείας «ΕΙΙΗΟ- 
3Ε0 Α.Χ.Ε.». 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. 697 (9) 

Αντικατάσταση μέλους του Δ.Σ. της Εταιρείας «ΕΙΙΒ08Ε0 
Α.Χ.Ε.». 

(Απόφαση της 164ης/19.10.93 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 για την «Τροποποίηση της Νομοθε¬ 
σίας για τα Χρηματιστήρια και άλλες διατάξεις». 

2. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της Κεφαλαιαγοράς και άλλες διατά¬ 
ξεις». 

3. Την απόφαση της 28ης/27.12.89 Συνεδρίασης της 
Επιτροπής κεφαλαιαγοράς για την ίδρυση της «ΕυΒΟδΕΟ 
Α.Χ.Ε.». 

4*. Το πρακτικό του Δ.Σ. της «ΕΙΙΒΟδΕΟ Α.Χ.Ε.» (υπ’ 
αριθ. 42/14.6.93). 

5. Την από 8.10.93 αίτηση της Εταιρείας. 

6. Την εισήγηση της Αντ. Τζαρτζάνου, αποφασίζει ομό¬ 
φωνα: 

Εγκρίνει το διορισμό του Δημητρίου Βιντζηλαίου ως μέ¬ 
λος του Δ.Σ. της Εταιρείας «ΕΙΙΒΟδΕΟ Α.Χ.Ε.» σε αντικα¬ 
τάσταση του παραιτηθέντος Γκρίσιν Βασιλείου. 

Το Δ.Σ. της Εταιρείας διαμορφούται ως εξής: 

1. Παναγιώτης Γεννηματάς 

2. Παναγιώτης Κωστάκις 

3. Ευστάθιος Φωτιάδης 

4. Δημήτριος Βιντζηλαίος 

5. Αλέξανδρος Παπαδόπουλος 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 

$ 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙΕΧ 

ΡΑΧ 

22.3211 ΥΡΕΤ <3 Η 
5234312 

λειτουργούν καθημερινά από 8.00' έως 13.00’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ : 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


■ 

Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

.» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

I) 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















